
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL CENTRALIZUOTO SAVIVALDYBĖS VIDAUS AUDITO SKYRIAUS VEDĖJO PAREIGYBĖS APRAŠYMO PATVIRTINIMO
2015 m. rugpjūčio 10 d. Nr.AT-757
Šakiai


Vadovaudamasis Lietuvos Respublikos valstybės tarnybos įstatymo 8 straipsnio 8 dalies 1 punktu, Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos Vyriausybės 2002 m. gegužės 20 d. nutarimo Nr.685 „Dėl valstybės tarnautojų pareigybių aprašymo ir vertinimo metodikos patvirtinimo“ 23 punktu ir rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 23.4 punktu:


1. Tvirtinu savivaldybės administracijos Centralizuoto savivaldybės vidaus audito skyriaus vedėjo pareigybės aprašymą (pridedama).


2. Pavedu savivaldybės administracijos Bendrojo skyriaus vedėjai su pareigybės aprašymu pasirašytinai supažindinti Centralizuoto savivaldybės vidaus audito skyriaus vedėją.


         3. Pripažįstu netekusiu galios rajono savivaldybės administracijos direktoriaus 2015 m. vasario 12 d. įsakymo Nr. AT – 124 „Dėl rajono savivaldybės administracijos karjeros valstybės tarnautojų pareigybių aprašymų patvirtinimo“ 3.10 punktą. 

Administracijos direktorius
Evaldas Sniečkus 

